Farkasgyepű Község Önkormányzat Képviselő-testületének
…/2022. (…..) rendelete

 Farkasgyepű Község Önkormányzat Képviselő-testületének a településkép védelméről szóló

7/2019 (VIII.9.) rendelete módosításáról

Farkasgyepű Község Önkormányzatának Képviselő-testülete a 2016. évi LXXIV. tv. 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában foglalt feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (Xl. 8.) Korm. rendelet 43/A. § (6) bekezdésében és a 9. mellékletében biztosított jogkörében eljáró Veszprém Megyei Kormányhivatal Állami Főépítészi Iroda, Nemzeti Média- és Hírközlési Hatóság, Miniszterelnökség Társadalmi és Örökségvédelmi Ügyekért, valamint Kiemelt Kulturális Beruházásokért Felelős Helyettes Államtitkárság, Balaton-felvidéki Nemzeti Park Igazgatóság, továbbá Farkasgyepű Község Önkormányzat Képviselőtestületének  a partnerségi egyeztetés szabályairól szóló 5/2021. (III. 30.) számú rendeletében foglaltak szerinti partnerek véleményének kikérésével a következőket rendeli el:

**1.§** Farkasgyepű Község Önkormányzat Képviselő-testületének a településkép védelméről szóló 7/2019 (VIII.9.) rendelet (a továbbiakban: TKR) **13.§**-ahelyébe az alábbi rendelkezés lép:

*„13.§ Településképi szempontból meghatározó területnek minősülnek az alábbi településrészek:*

*a) Oldalhatáron és szabadon álló, előkertes, kertvárosias beépítés*

*b) Oldalhatáron álló, falusias beépítés*

*c) Településközponti*

*d) Különleges területek*

*e) Új, átalakuló, beépülő településrész*

*f) Új, átalakuló, beépülő településrész egyedi övezete*

*g) Beépítésre nem szánt terület*

*h) Szabadon álló beépítés, ipari terület*

*i) Mezőgazdasági felhasználású terület*

*j) Szanatórium, kemping és üdülőházas beépítés”*

**2.§** A TKR **14.§** (1) bekezdésehelyébe az alábbi rendelkezés lép:

*„14. §(1) Településképi szempontból meghatározó területen utcai kerítés áttört kialakításban létesíthető. A meglévő hagyományos áttörés nélküli rakott kőkerítések megőrzendők, saját anyaghasználatukkal felújíthatóak, kiegészíthetőek.”*

**3.§** A TKR az alábbi **16/A.§** szakasszal egészül ki:

*„16/A. §Az új, átalakuló, beépülő településrész, egyedi övezete építészeti követelményei:*

*a) Az övezetben a hatályos szabályozási terv szerint tervezett telekalakításra és út kialakításra nem kerül sor, az érintett földrészleten belül épületek csak egy helyen jelenhetnek meg, egy építészeti egységben.*

*b) Az új épület az övezet déli harmadában építendő, a hatályos szabályozási terven kijelölt építési helyen.*

*c) Az épületek 30-45° tetőhajlásszöggel, vagy lapostetővel építhetők.*

*d) A homlokzat egyedi kialakítással, beton, nyersbeton, üveg, vagy fém anyaghasználattal készülhet. Természetes tégla-, soros rakású terméskő burkolatú, illetve festett felületek is megjelenhetnek a kialakítandó épületeken.*

*e) A területen az épületek homlokzati falfelületének színezésénél a környezethez való illeszkedés érdekében a fehér, szürkével tört fehér, illetve az építőanyagok természetes színei alkalmazhatók.*

*f) A magastetőfedés anyaga natúr, vagy szürke égetett agyagcserép, illetve fémlemez lehet. Lapostető szürke, és árnyalatai színnel készülhet, vagy zöldtető alkalmazandó.”*

**4.§** A TKR **2.** melléklete helyébe jelen rendelet **1.** melléklete lép.

**5.§** (1) E rendelet a kihirdetését követő napon lép hatályba és azt követő napon hatályát veszti.

(2) E rendelet rendelkezéseit a rendelet hatályba lépését követően induló eljárásokban kell alkalmazni.

**Takácsné Légrádi Edina dr. Ádám Renáta**

polgármester jegyző

1.melléklet

